Държавен вестник, бр. 11, 2010 г., стр. 15

БРОЙ  11	
Д Ъ Р Ж А В Е Н  В Е С Т Н И К 	
СТР.  15  
5.2.2. назначаване на необходимите пара­
клинични изследвания и тяхната интерпретация, 
определяне на кръвна група;
5.2.3. създаване на терапевтична схема, моди­
фицирането є в съответствие с новите данни за 
пациента и неговото състояние;
5.2.4. решение за извършване на инструментал­
ни изследвания в контекста на диференциалната 
диагноза и интерпретацията на данните;
5.2.5. изграждане рисковия профил на пациента 
и създаване на конкретни мерки за провеждане на 
вторична профилактика и рехабилитация;
5.2.6. извършване на ежедневни визитации;
5.2.7. ежедневно попълване на съответните ме­
дицински документи, отразяващи състоянието на 
пациента, неговата терапия, получените данни от 
инструменталните и лабораторните изследвания;
5.2.8. разясняване на пациента и неговите близ­
ки на необходимия диагностичен и лечебен план 
и получаване на тяхното информирано съгласие 
на базата на достатъчна информация относно 
ползата и риска от предлаганите диагностични и 
лечебни методи;
5.2.9. извършване на реанимационни действия 
в случай на нужда от такива;
5.2.10. извършване на специализирани дейности 
самостоятелно или под контрола на друг лекар;
5.2.11. осигуряване при необходимост на кон­
султант от друга област на медицинската наука;
5.2.12. участие и представяне на трудни клинични 
случаи за обсъждане пред персонала на общото 
отделение, а също и на клиниката/отделението 
по кардиология;
5.2.13. стриктно спазване на нормативно уста­
новените права на пациента;
5.2.14. контрол върху дейността на останалия 
медицински и немедицински персонал в изпълнение 
на назначените от лекаря манипулации и лечение.
5.3. Професионални дейности, осъществявани 
от специалистите по здравни грижи:
5.3.1. стандартни базови дейности в областта 
на здравните грижи;
5.3.2. работа с основните медикаменти, използ­
вани в кардиологията;
5.3.3. познания за целите и техническите осо­
бености на инвазивните (интервенционалните) 
процедури, подготовка на пациентите за извършване 
на инвазивни (интервенционални) или хирургични 
диагностични и/или лечебни процедури;
5.3.4. специализирани дейности за медицински 
сестри в кардиологична клиника – извършване на 
ЕКГ, спешни манипулации, работа с дефибрилатор, 
помощни действия при реанимация. 
6. Организация на дейността
6.1. Организацията на дейността на отделението 
се подчинява на изискванията на общия правилник 
за устройството, дейността и вътрешния ред на 
болничното заведение.
6.2. В основата на организацията на отделението 
е необходимо да залегнат правила, осигуряващи 
максимална ефективност и безопасност за пациен­
тите, базирани на ръководствата на Европейското/
Американското кардиологично дружество, утвър­
дени от Дружеството на кардиолозите в България.
6.3. С оглед на потенциалните възможности за 
възникване на усложнения, особено след извърш­
ване на интервенционални процедури, трябва да 
се осигурят непрекъснати 24-часови връзки между 
общото отделение и останалите звена на карди­
ологичната клиника/отделение, както и с болнич­
ните структури по образна диагностика, сърдечна 
и/или съдова хирургия с цел осъществяване на 
максимално ефективно и непрекъснато лечение 
на пациентите. При липса на звена по образна 
диагностика и по сърдечна и/или съдова хирургия 
в болницата последната задължително осигурява 
предварително спешния достъп на пациентите си 
до тези звена на други лечебни заведения чрез 
договор, който поддържа актуален. Договорът 
трябва да осигурява максимално бърз достъп на 
пациентите до структура по кардиохирургия, когато 
тя не е разположена на територията на същото 
лечебно заведение.
7. Критерии за качество на извършената дейност
7.1. Статистически показатели за лечебната 
дейност, свързани с броя на приетите пациенти, 
продължителността на лечението, използваемостта 
на леглата, смъртността и др.
7.2. Възникване на фатални или нефатални ус­
ложнения поради неспазване правилата на добрата 
медицинска практика.
7.3. Процент на рехоспитализации.
7.4. Спазване на ръководствата/алгоритмите 
за работа, приети от съответната кардиологична 
клиника и препоръчани от Дружеството на кар­
диолозите в България.
7.5. Възникване на усложнения поради неспаз­
ване на правилата за добра медицинска практика 
и по други причини.
7.6. Отчитане на процента на рехоспитализирани 
пациенти спрямо общия им брой.
7.7. Оценка от пациенти чрез анкетни карти, 
честота на писмени оплаквания към НЗОК и МЗ, 
отзвук в медии.
Глава 2. Изисквания за отделение/сектор за 
кардиологично интензивно лечение на сърдечно-
съдовите усложнения и контрол върху критични 
нарушения в хемодинамиката с легла
1. Общи положения 
1.1. Дейността на отделението/сектора за 
интензивно лечение в кардиологията и контрол 
върху критичните нарушения в хемодинамиката 
е насочена към диагностика, лечение и контрол 
при критични нарушения в жизненоважните 
функции на организма, както и към диагностика, 
наблюдение и лечение на заплашващи клинични 
ситуации, пряко свързани с патологични нарушения 
в сърдечно-съдовата система.
1.2. Дейността на отделението/сектора трябва 
да бъде съобразена с изискванията на медицин­
ския стандарт за анестезия и интензивно лечение. 
1.3. Интензивното кардиологично лечение има 
за цел да осигури непрекъсната и равностойна 
дейност 24 часа в денонощието, непрекъсната 
готовност за прием на пациенти, както и на­
блюдение, контрол и поддържане на основните 
жизнени функции.